L 45/1640
HR
Službeni list Europske unije
24.2.2022.
KOMISIJA OPERACIJE UZIMANJA I DAVANJA ZAJMOVA — OPERACIJE UZIMANJA I DAVANJA ZAJMOVA ZAJAMČENE PRORAČUNOM UNIJE (INDIKATIVNO)
3.
Učinak na proračun Izbijanje bolesti COVID-19 u velikoj mjeri narušava gospodarske sustave svake države članice.
To stoga zahtijeva kolektivne doprinose država članica u obliku jamstava kojima se podupiru zajmovi iz proračuna Unije.
Takva su jamstva potrebna kako bi se Uniji omogućilo da državama članicama odobri dovoljno velike zajmove kako bi se poduprle politike tržišta rada koje su pod najvećim pritiskom.
Kako bi se osiguralo da nepredviđena obveza koja proizlazi iz takvih zajmova bude u skladu s primjenjivim višegodišnjim financijskim okvirom i gornjim granicama vlastitih sredstava, jamstva država članica trebala bi biti neopoziva, bezuvjetna i na poziv, dok bi se dodatnim zaštitnim mjerama trebala povećati otpornost sustava.
U skladu s komplementarnom ulogom takvih jamstava i ne dovodeći u pitanje njihovu neopozivost, bezuvjetnost i aktiviranje na poziv, od Komisije se očekuje da prije nego što aktivira jamstva koja su pružile države članice iskoristi razliku raspoloživu ispod gornje granice vlastitih sredstava za odobrena sredstva za plaćanje u mjeri koju Komisija smatra održivom, uzimajući u obzir, među ostalim, ukupne nepredviđene obveze Unije, uključujući u okviru instrumenta za platnu bilancu uspostavljenog Uredbom Vijeća (EZ) br. 332/2002 (1).
Komisija bi pri relevantnom aktiviranju jamstava trebala obavijestiti države članice o mjeri u kojoj je iskorištena raspoloživa razlika.
Potreba za jamstvima država članica može se preispitati ako se postigne dogovor o revidiranju gornje granice vlastitih sredstava.
Budući da se te operacije uzimanja i davanja zajmova izvršavaju pod jednakim uvjetima, utječu na proračun samo ako se aktivira jamstvo u slučaju neispunjenja obveza.
Na dan 31. prosinca 2020. nepodmireni iznos u okviru ovog instrumenta iznosio je 39 500 000 000 EUR.
(1) Uredba Vijeća (EZ) br. 332/2002 od 18. veljače 2002.
o uspostavi instrumenta srednjoročne financijske pomoći platnim bilancama država članica (SL L 53, 23.2.2002., str.
1.).